**hello 2020 Játék**

***A Bordány Sportkör 2020. június 5-ei Rúzsa Magdi Koncertjéhez kapcsolódó újév köszöntő promóciós játéka***

 **Időzítés: 2019.12.30-2020.01.18-ig**

**Nyeremények:**

- Mindösszesen 20 db belépőjegy kerül kiosztásra a 2020. június 5-ei bordányi Rúzsa Magdi Koncertre.

**Célközönség:**

A Bordány Sportkör Facebook oldalának követői

**Felület:** Facebook

**Játék típusa:**

A felhívással együtt közzétett koncert kreatív megosztása és kép alatti partner megjelölése után, minden 20+20=40. hozzászóló/megosztó nyer.

**A játékra történő jelentkezés feltétele:**

- A koncert kreatív megosztása

- Partner megjelölése a kép alatt

**Beérkező válaszok kezelése:**

- A nyeremény időtartama után, a megosztásokat és megjelöléseket időrendi sorrendben vizsgáljuk, és minden 20+20=40. felhasználó, aki megfelel az előzetes feltételeknek, nyer

**Nyeremények átadása:** - postai úton/személyesen jegyek kiküldése/átvétele

**Játékszabály**

 **1. A játék időtartama**

2019.12.30-2020.01.18.

**2. A játék Szervezője**

Bordány Sportkör 6795 Bordány, Szent István tér 1., adószám: 19079646-1-06, továbbiakban: Szervező.

**3. A Játék leírása**

**hello 2020 játék és kedvezményes belépők január 18-ig!!!**

Az Újév közeledtével mi is szeretnénk Benneteket meglepni egy játékkal, amivel megnyerhetitek a 20 db belépő egyikét Rúzsa Magdi 2020. június 5-ei bordányi koncertjére!!!

Hogy nyerjetek, nincs más dolgotok mint:

🔸 Megosztani ezt a képet.
🔸 Megjelölni a kép alatt hozzászólás formájában azt az ismerőst, akivel szívesen eljönnétek a koncertre

• Ha mindez kész, nincs más dolgotok, mint várni.

• A játék 2020.01.18. 23:59-ig tart, ezután minden nyertessel személyesen vesszük fel a kapcsolatot január 31-ig bezárólag.

• Mit nyerhettek?🎁

Mindösszesen 20 db belépőjegy kerül kiosztásra Rúzsa Magdi 2020. június 5-ei bordányi koncertjére.
< MINDEN 20+20=40. NYER > (a készlet erejéig)

Sok sikert és Boldog Új Évet kívánunk mindenkinek!

**4. Nyeremények**

 A játékban megnyerhető nyeremény:

- 20 db belépőjegy Rúzsa Magdi 2020. június 5-ei bordányi koncertjére.

**5. Részvételi feltételek és regisztráció**

A Játékban részt vehet minden, 18. életévét betöltött, természetes személy, aki Magyarországon tartózkodási vagy lakóhellyel rendelkezik (továbbiakban: Játékos) és a promóciós játék meghirdetett időtartama alatt önkéntesen részt vesz a játékban. Amennyiben a nyertes cselekvőképességében korlátozott, úgy a nyereménnyel kapcsolatos érdemi ügyintézésre, valamint a nyeremény átvételére csak a törvényes képviselőjével együtt jogosult. Amennyiben a nyertes cselekvőképtelen, úgy nevében kizárólag törvényes képviselője járhat el. A Játékban NEM vehetnek részt az alábbi személyek: a Szervező tisztségviselői, munkavállalói, megbízottjai, valamint azok közeli hozzátartozói (Ptk. 685. §); egyéb, a lebonyolításban közvetlenül közreműködő cégek tulajdonosai, vezető tisztségviselői, munkavállalói, megbízottjai, valamint azok közeli hozzátartozói.

**6. A nyertesek kiválasztása, nyertesek értesítése**

A nyereményekre a feltételeknek való megfelelés után, a készlet erejéig minden 40. felhasználó jogosult. A Szervezők a nyerteseket a játék lezárását követően január 31. napjáig emailben/facebook üzenetben értesítik a részleteiről. A Szervezők kizárják a felelősségüket abban az esetben, ha a nyertes, a megadott adatok pontatlansága vagy megváltozása, illetve postafiókja levélfogadásra alkalmatlan állapota miatt nem értesül a nyereményről.

**7. Nyeremény kézbesítése**

Ha a Szervezők nem tudják a nyertest a megadott elérhetőségek valamelyikén elérni, illetve a nyereményt a nyertes által megadott címen kézbesíteni, akkor a nyereményt egyéb akció keretén belül kisorsolják. A Játékosok kötelesek együttműködni a nyeremény átvétele/igénybe vétele érdekében. Amennyiben ennek nem tesznek eleget és a nyeremény átvétele meghiúsul, a nyeremény a továbbiakban nem vehető át, illetve nem vehető igénybe és Bordány Sportkör-t semmilyen felelősség nem terheli.

**8. Adatkezelés**

A Játékosok a Játékban való részvétellel hozzájárulnak ahhoz, hogy személyes adataik Bordány Sportkör a promóciós játékkal kapcsolatban meghatározott célból kezelje. Bordány Sportkör az adatkezelési feltételekről külön Adatkezelési tájékoztatóban rendelkezik.

**9. Felelősségkizárás**

A pályázatok hiányosságáért (név-, címelírás, kevesebb válasz stb.), értesítési, vagy szállítási késedelemért a Szervező nem vállal felelősséget. A Játékosok az általuk tévesen szolgáltatott adatokból, vagy a postafiókjuk levélfogadásra képtelen állapotából adódó valamennyi következményt maguk viselik. Az adatok helytállóságát a Játékra történő jelentkezés során (vagy azt követően) a Szervezőnek nem áll módjában ellenőrizni. Ezzel kapcsolatban a felelősség, és minden ezzel járó jogi és anyagi következmény minden esetben kizárólag a Játékosokat terheli.

**10. Egyéb**

A Szervező fenntartja magának a jogot a jelen Szabályzat megváltoztatására. A Szabályzat a Játék időtartama alatt elérhető a www.bordanysk.hu weboldalon. Amennyiben a játékkal kapcsolatban kérdést kíván feltenni, írjon a Játékra történő jelentkezéskor megadott e-mail címről az bordanysportkor@gmail.com e-mail címre! Kérjük, hogy az email tárgyában tüntesse fel a Játék elnevezését! Amennyiben a Játékos bármely okból nem felel meg a Szabályzat feltételeinek, úgy a Szervező az érintett Játékost a Játékból kizárhatja. A Játékos a Szabályzat elfogadásával egyidejűleg elismeri, hogy teljes körűen megismerte a jelen Szabályzatban rögzített Részvételi Feltételeket és azokat feltétel nélkül elfogadta. Amennyiben a Játékos a Részvételi Feltételeket - annak bármely rendelkezése tekintetében - nem fogadja el, a Játékból kizárásra kerül.